Document ID: 31996R2231

KOMMISSIONENS FORORDNING (EF) Nr. 2231/96 af 22. november 1996 om ændring af bilag I, II, III, IV, V, VI, VII, VIII, IX og XI til Rådets forordning (EØF) nr. 3030/93 om den fælles ordning for indførsel af visse tekstilvarer med oprindelse i tredjelande
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 3030/93 af 12. oktober 1993 om den fælles ordning for indførsel af visse tekstilvarer med oprindelse i tredjelande (1), senest ændret ved Kommissionens forordning (EF) nr. 941/96 (2), særlig artikel 19 sammenholdt med artikel 17, og
ud fra følgende betragtninger:
Der er indført ændringer i den kombinerede nomenklatur fra den 1. januar 1996;
Rådet besluttede ved afgørelse af 22. december 1995 (3) at anvende den protokol om handel med tekstilvarer, der er forhandlet med Slovenien, på et midlertidigt grundlag;
Rådet besluttede ved afgørelse af 18. december 1995 (4) at anvende den protokol om handel med tekstilvarer, der er forhandlet med Vietnam, på et midlertidigt grundlag;
Rådet besluttede ved afgørelse af 22. december 1995 (5) at anvende to aftaler i form af godkendte protokollater om handel med tekstilvarer, der er forhandlet med Vietnam, på et midlertidigt grundlag;
Rådet besluttede ved afgørelse af 22. december 1995 at anvende den aftale om ændring og fornyelse af arrangementet om handel med tekstilvarer, der er forhandlet med Marokko, på et midlertidigt grundlag;
Rådet besluttede ved afgørelse af 22. december 1995 (6) at anvende de aftaler om ændring og i påkommende tilfælde fornyelse af aftaler og protokoller om handel med tekstilvarer, der er forhandlet med Bulgarien, Kina, Tjekkiet, Slovakiet og Usbekistan, på et midlertidigt grundlag;
Rådet besluttede ved afgørelse af 22. december 1995 at anvende den aftale om fornyelse af arrangementerne om handel med tekstilvarer, der er forhandlet med Egypten, Malta og Tunesien, på et midlertidigt grundlag;
Rådet besluttede ved afgørelse af 22. december 1995 (7) at anvende den aftale om fornyelse af aftalen om handel med tekstilvarer, der er forhandlet med Den Russiske Føderation, på et midlertidigt grundlag;
Rådet besluttede ved afgørelse af 22. december 1995 (8) at anvende de aftaler om ændring og i påkommende tilfælde fornyelse af aftaler og protokoller om handel med tekstilvarer, der er forhandlet med Belarus, Ungarn, Polen, Rumænien og Ukraine, på et midlertidigt grundlag;
Rådet vedtog den 22. december 1995 forordning (EF) nr. 3060/95 om ordningen for indførsel af visse tekstilvarer med oprindelse i Taiwan (9);
arrangementerne om tekstilvarer og beklædningsgenstande med Tyrkiet er ophævet, efter at toldunionen mellem Det Europæiske Fællesskab og Tyrkiet trådte i kraft den 1. januar 1996;
Rådet besluttede ved afgørelse af 26. februar 1996 (10) at indgå arrangementerne med Indien og Pakistan om markedsadgang;
Rådet besluttede ved afgørelse af 16. september 1996 (11) at anvende de aftaler om ændring og fornyelse af aftalerne om handel med tekstilvarer, der er forhandlet med Armenien, Aserbajdsjan, Georgien, Kasakhstan, Kirgisistan, Moldova, Tadsjikistan og Turkmenistan, på et midlertidigt grundlag;
efter nye medlemmers optagelse i Verdenshandelsorganisationen er det nødvendigt at ændre listen over organisationens medlemmer;
alle ovennævnte elementer gør det nødvendigt at ændre bilag I, II, III, IV, V, VI, VII, VIII, IX og XI til forordning (EØF) nr. 3030/93 for at tage hensyn til de indførte ændringer for indførsel i Fællesskabet af visse tekstilvarer med oprindelse i visse tredjelande som omhandlet i artikel 19 i forordning (EØF) nr. 3030/93;
i henhold til enten rådsafgørelserne vedrørende deres indgåelse eller midlertidige anvendelse eller selve aftalerne eller arrangementerne er ovennævnte aftaler og arrangementer alle gældende og har været gældende fra forskellige datoer før den dato, der er fastsat for nærværende forordnings ikrafttræden; ifølge artikel 20 i forordning (EØF) nr. 3030/93 udgør nævnte forordning og bilagene dertil »ikke på nogen måde en fravigelse af de bilaterale aftaler, protokoller eller arrangementer vedrørende tekstilhandel, som Fællesskabet har indgået med tredjelandene i bilag II, eller af ATB med hensyn til WTO-medlemmerne i bilag XI, og som går forud i alle konflikttilfælde«; det er derfor ikke nødvendigt, at nærværende forordning får gyldighed med tilbagevirkende kraft;
de i denne forordning anførte foranstaltninger er i overensstemmelse med tekstiludvalgets udtalelse -
UDSTEDT FØLGENDE FORORDNING:
Artikel 1
Bilag I til forordning (EØF) nr. 3030/93 affattes som angivet i bilag I til nærværende forordning.
Bilag II til forordning (EØF) nr. 3030/93 affattes som angivet i bilag II til nærværende forordning.
Bilag III til forordning (EØF) nr. 3030/93 affattes som angivet i bilag III til nærværende forordning.
Bilag IV til forordning (EØF) nr. 3030/93 affattes som angivet i bilag IV til nærværende forordning.
Bilag V til forordning (EØF) nr. 3030/93 affattes som angivet i bilag V til nærværende forordning.
Bilag VI til forordning (EØF) nr. 3030/93 affattes som angivet i bilag VI til nærværende forordning.
Bilag VIa og tabel A til bilag VIa til forordning (EØF) nr. 3030/93 ophæves.
Bilag VII til forordning (EØF) nr. 3030/93 affattes som angivet i bilag VII til nærværende forordning.
Bilag VIII til forordning (EØF) nr. 3030/93 affattes som angivet i bilag VIII til nærværende forordning.
Bilag IX til forordning (EØF) nr. 3030/93 affattes som angivet i bilag IX til nærværende forordning.
Bilag XI til forordning (EØF) nr. 3030/93 affattes som angivet i bilag X til nærværende forordning.
Artikel 2
Denne forordning træder i kraft dagen efter offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 22. november 1996.

Labels: 1
3
5